Komission asetus (ETY) N:o 1523/71, annettu 16 päivänä heinäkuuta 1971, jäsenvaltioiden ja komission välisistä tiedonannoista pellava- ja hamppualalla



Virallinen lehti nro L 160 , 17/07/1971 s. 0014 - 0015

Suomenk. erityispainos Alue 3 Nide 3 s. 0238

Tanskank. erityispainos: Sarja I Alue 1971(II) s. 0456

Ruotsink. erityispainos Alue 3 Nide 3 s. 0238

Englannink. erityispainos: Sarja I Alue 1971(II) s. 0516

Kreikank. erityispainos: Luku 03 Nide 6 s. 0245

Espanjank. erityispainos: Luku 03 Nide 5 s. 0028

Portugalink. erityispainos: Luku 03 Nide 5 s. 0028



KOMISSION ASETUS (ETY) N:o 1523/71, annettu 16 päivänä heinäkuuta 1971, jäsenvaltioiden ja komission välisistä tiedonannoista pellava- ja hamppualalla EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(1) ja erityisesti sen 10 artiklan, sekä katsoo, että pellava- ja hamppumarkkinoiden moitteettoman hallinnon varmistamiseksi on tarpeen, että jäsenvaltiot antavat komissiolle tiedon asetuksessa (ETY) N:o 1308/70 säädettyjen eri toimenpiteiden toiminnasta; tätä varten jäsenvaltioiden on toimitettava säännöllisesti komissiolle tietyt tiedot tuotanto- ja markkinatilanteesta sekä pellavan ja hampun kauppatavoista; on syytä säätää kuitujen tuottajien ja kauppiaiden velvoitteesta toimittaa tietyt tiedot jäsenvaltioille, jotta jäsenvaltiot voisivat toimittaa tietyt tiedonannot, ja tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1308/70 4 artiklan 1 kohdassa tarkoitetun tuen osalta jäsenvaltioiden on toimitettava komissiolle tiedoksi: 1. kunakin markkinointivuonna kylvettyjen alojen ilmoituksen jättämiselle vahvistettua määräpäivää seuraavan toisen kuukauden aikana ensisijaisesti kuitujen tuotantoon tarkoitetun pellavan, ensisijaisesti siementen tuotantoon tarkoitetun pellavan sekä hampun pinta-alat, joista on jätetty kylvettyjen alojen ilmoitus; 2. kullekin markkinointivuodelle myönnettävää tukea koskevien hakemusten jättämiselle vahvistettua määräpäivää seuraavan toisen kuukauden aikana ensisijaisesti kuitujen tuotantoon tarkoitetun pellavan, ensisijaisesti siementen tuotantoon tarkoitetun pellavan sekä hampun pinta-alat, joille tukea on haettu; 3. viimeistään kunkin vuoden maaliskuun 31 päivänä yhteenveto kuluvasta markkinointivuodesta sekä tarvittaessa edeltävistä markkinointivuosista, joiden lopullisia tietoja ei vielä ole toimitettu ensisijaisesti kuitujen tuotantoon tarkoitetun pellavan, ensisijaisesti siementen tuotantoon tarkoitetun sellaisen pellavan ja sellaisen hampun pinta-alojen osalta, joille: a) on myönnetty oikeus tukeen; b) ei ole vielä myönnetty oikeutta tukeen; c) tuki on maksettu. 2 artikla Jäsenvaltioiden on annettava komissiolle tiedoksi viimeistään kunkin markkinointivuoden kolmannen kuukauden lopussa: a) ensisijaisesti kuitujen tuotantoon tarkoitetun pellavan osalta jalostamattomien varsien, kuitujen ja viimeisen sadon siementen arvioitu keskimääräinen tuotto hehtaarilta; b) ensisijaisesti siementen tuotantoon tarkoitetun pellavan osalta viimeisen sadon siementen arvioitu keskimääräinen tuotto hehtaarilta; c) paperin valmistukseen tarkoitetun hampun osalta viimeisen sadon jalostamattomien varsien arvioitu keskimääräinen tuotto hehtaarilta; d) kuitujen tuotantoon tarkoitetun hampun osalta jalostamattomien varsien, kuitujen ja viimeisen sadon siementen arvioitu keskimääräinen tuotto hehtaarilta; e) jalostamattomien yhteisöstä peräisin olevien ensisijaisesti kuitujen tuotantoon tarkoitettujen pellavanvarsien määrät, jotka olivat varastossa edellisen markkinointivuoden lopussa. 3 artikla 1. Pellava- tai hamppukuitujen tuottajien ja kauppiaiden on annettava jäsenvaltioille tieto yhteisöstä peräisin olevien kuitujen määristä, jotka niillä on hallussaan kunkin kuukauden lopussa. 2. Jäsenvaltioiden on annettava komissiolle tiedoksi viimeistään kunkin kuukauden 15 päivänä yhteenveto edellisen kuukauden lopussa varastoitujen yhteisöstä peräisin olevien kuitujen määristä. 4 artikla Jäsenvaltioiden on annettava komissiolle tiedoksi viimeistään kunkin kuukauden 15 päivänä edellisen kuukauden osalta yhteisöstä peräisin olevien markkinoita parhaiten edustavien pellava- ja hamppukuitulaatujen sekä yhteisöstä peräisin olevien pellavansiementen tuotantovaiheessa todettavat keskihinnat. 5 artikla Sovellettaessa asetuksen (ETY) N:o 1308/70 5 artiklaa jäsenvaltioiden on annettava komissiolle tiedoksi viimeistään kunkin kuukauden 15 päivänä kuitujen määrät: - joista on allekirjoitettu sopimus edeltävänä kuukautena, - joiden sopimuksen voimassaoloaika on päättynyt edeltävänä kuukautena, - jotka ovat varastointisopimusten kohteena edellisen kuukauden lopussa. 6 artikla Jäsenvaltioiden on annettava komissiolle tiedoksi heti kaikki tilanteen arvioimisen kannalta tarpeelliset tiedot saatuaan ne haltuunsa asetuksen (ETY) N:o 1308/70 8 artiklan 1 kohdan soveltamiseksi. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä heinäkuuta 1971. Komission puolesta Puheenjohtaja Franco M. MALFATTI (1) EYVL N:o L 146, 4.7.1970, s. 1